
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1084 

31 Αυγούστου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση παραχώρησης έκτασης ιδιοκτησίας Ε.Ο.Τ., 

στο Δήμο Ν. Μουδανιών. 1 

Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότητας 
Υπουργείου Εργασίας και Κοινωνικών Ασφαλίσεων 2 
Τροποποίηση της 40076/99 απόφασης «κριτήρια επι¬ 
λογής μαθητών, για εισαγωγή στα ΤΕΕ Μαθητείας 


Α' κύκλου του Ο.Α.Ε.Δ.». 3 

Τροποποίηση του Κανονισμού Εσωτερικής Υπηρεσίας 

του Διοικητικού Πρωτοδικείου Βόλου. 4 

Προσαρμογή της συστατικής πράξης της Δημοτικής 
Επιχείρησης Φωταερίου Αθηνών (Δ.Ε.Φ.Α.) στις 
διατάξεις «του Δημοτικού & Κοινοτικού Κώδικα» 

(Π.Δ. 410/95). 5 

Μίσθωση έργου από το Περιφερειακό ταμείο Ανάπτυ¬ 
ξης της Περιφέρειας Βορείου Αιγαίου. 6 

Ρυθμίσεις κυνηγίου στο Νομό Λέσβου. 7 

Καθορισμός ημερών εκτός έδρας των υπαλλήλων του 
Δήμου Φιλώτα Ν. Φλώρινας. 8 


Μεταβίβαση δικαιώματος υπογραφής «Με εντολή Γε¬ 
νικού Γραμματέα» στον Προϊστάμενο της Δ/νσης 
Αυτοδιοίκησης και Αποκέντρωσης και στους Προϊ¬ 
σταμένους των Δ/νσεων Τοπικής Αυτοδιοίκησης 


και Διοίκησης Περιφ. Στερεός Ελλάδας. 9 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στην Ν.Α. Εύβοιας. 10 

Υπερωριακή εργασία υπαλλήλων Ν.Α. Ηλείας. 11 


ΑΠΟΦΑΣΕΙ Σ 

Αριθ. Τ/3045 (1) 

Ανάκληση παραχώρησης έκτασης ιδιοκτησίας Ε.Ο.Τ., 
στο Δήμο Ν. Μουδανιών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 


2. Τις διατάξεις του Ν. 2636/98 «Σύσταση εταιρειών για 
την οργάνωση καλλιτεχνικών εκδηλώσεων και για τη δια¬ 
χείριση της περιουσίας του ΕΟΤ, σύσταση Εθνικού Συμ¬ 
βουλίου Τουρισμού και τροποποιήσεις της νομοθεσίας 
για τον τουρισμό» (ΦΕΚ 198/Α/1998). 

3. Το Π.Δ. 143/2000 (ΦΕΚ 122/Α/2000) «Διορισμός 
Υπουργών, Αναπληρωτή Υπουργού και Υφυπουργού». 

4. Την με αριθ. 526886/22.8.83 Απόφαση Υπ. Προεδρίας 
της Κυβέρνησης. 

5. Την με αριθ. 44 Συνεδρίαση της 14.6.2000 του Διοικη¬ 
τικού Συμβουλίου της Α.Ε. Αξιοποίησης Περιουσίας του 
ΕΟΤ, αποφασίζουμε: 

Α. Την ανάκληση της παραχώρησης στο Δήμο Ν. Μου¬ 
δανιών της μετά την απαλλοτρίωση εναπομείνασας έκτα¬ 
σης ιδιοκτησίας Ε.Ο.Τ., η οποία είχε πραγματοποιηθεί με 
την υπ’ αριθ. 526886/22.8.83 απόφαση του Υπουργού 
Προεδρίας της Κυβέρνησης, λόγω μη εκτελέσεως των 
προβλεπομένων από τους όρους της σύμβασης έργων, 
λόγω μεταβολής των δεδομένων μετά την απαλλοτρίωση. 

Β. Από την παρούσα δεν προκαλείται δαπάνη σε βάρος 
του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 7 Αυγούστου 2000 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. Φ.21/οικ.749 (2) 

Χορήγηση επιδόματος αεροθεραπείας στους δικαιού¬ 
χους των ασφαλιστικών οργανισμών, αρμοδιότητας 
Υπουργείου Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του Α.Ν. 124/67 (Α 151). 

β. Τις διατάξειςτου άρθρου 14του Ν. 1066/80 (Α 183). 

γ. Τις διατάξειςτου άρθρου 12του Ν. 1276/82 (Α 100). 

δ. Την αρ. 80027/4.5.2000 (ΦΕΚ610/Β') κοινή απόφαση του 
Πρωθυπουργού καιτου Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στον Υφυπουργό Ερ¬ 
γασίας και Κοινωνικών Ασφαλίσεων Νίκο Φαρμάκη». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ε. Την αριθ. 1039386/441/Α0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών, 
στους Υφυπουργούς Οικονομικών» (ΦΕΚ571/Β). 

στ. Το γεγονός ότι από τις διατάξεις της απόφασης προ- 
καλείται σε βάρος του προϋπολογισμού του ΙΚΑ, δαπάνη 
ύψους 383.500.000 δραχμών περίπου και σε βάρος των 
προϋπολογισμών των λοιπών Ασφαλιστικών Οργανισμών 
δαπάνη ύψους 78.200.000 δρχ. περίπου, για τα οποία πο¬ 
σά υπάρχει εγγεγραμμένη πίστωση στους προϋπολογι¬ 
σμούς εξόδων τρέχοντος οίκον, έτους και σε βάρος του 
Κ.Α.Ε. 0635 των Ασφαλ. Οργανισμών, αποφασίζουμε: 

1. Εγκρίνουμε τη χορήγηση από το ΙΚΑ καιτουςλοιπούς 
Ασφαλιστικούς Οργανισμούς αρμοδιότητας Υπουργείου 
Εργασίας και Κοινωνικών Ασφαλίσεων, για τη θερινή πε¬ 
ρίοδο 2000, εφάπαξ επιδόματος αεροθεραπείας εξήντα 
πέντε χιλιάδων (65.000) δρχ. στους ασφαλισμένους και 
συνταξιούχους λόγω γήρατος και αναπηρίας που πά¬ 
σχουν: 

α. από φυματίωση 

β. από καρκίνο των πνευμόνων ή πνευμονοκονίαση και 

γ. από νεφρική ανεπάρκεια ή έχουν υποβληθεί σε μετα¬ 
μόσχευση νεφρού. 

Απαραίτητη προϋπόθεση για τη χορήγηση του επιδό¬ 
ματος, είναι να έχουν ποσοστό αναπηρίας από τις προα- 
ναφερόμενες αιτίες άνω του 33%. 

2. Σε περίπτωση που από τις καταστατικές διατάξεις κά¬ 
ποιου ασφαλιστικού οργανισμού προβλέπεται η χορήγη¬ 
ση επιδόματος αεροθεραπείας ποσού μεγαλύτερου από 
αυτό που ορίζεται με την παρούσα απόφαση, μπορεί να 
καταβάλλεται και μέχρι το διπλάσιο από το πιο πάνω ορι¬ 
ζόμενο ποσό, εφόσον η οικονομική κατάσταση του οικεί¬ 
ου Οργανισμού το επιτρέπει. 

3. Ειδικά οιπάσχοντες από φυματίωση δικαιούνται του 
επιδόματος αεροθεραπείας εφόσον παίρνουν σύνταξη ή 
επίδομα (τύπου συντάξεως) λόγω φυματιώσεως ή επίδο¬ 
μα φυματιώσεως, κατά το χρονικό διάστημα από 1ης Ιου¬ 
νίου 2000 μέχρι 31ης Αυγούστου 2000 έστω και κατά τμή¬ 
μα του διαστήματος αυτού. 

4. Δεν δικαιούνται του επιδόματος αεροθεραπείας: 

α. Όσοι παίρνου ντο επίδομα αυτό από οποιαδήποτε πη¬ 
γή- 

β. Όσοι νοσηλεύονται, εφόσον οι δαπάνες της νοσηλεί¬ 
ας τους καταβάλλονται από το ΙΚΑ ή άλλο ασφαλιστικό 
οργανισμό, αρμοδιότητας Υπουργείου Εργασίας και Κοι¬ 
νωνικών Ασφαλίσεων, ή παρέχονται σ’αυτούς έξοδα ενοι¬ 
κίων ή γενικά έξοδα θερινής διαμονής, εφόσον το χρονι¬ 
κό διάστημα γιατο οποίο καταβάλλονται οι παραπάνω πα¬ 
ροχές αντιστοιχεί στο μεγαλύτερο τμήμα του χρονικού 
διαστήματος, που ορίζεται από την παρ. 3 της απόφασης 
αυτής. 

5. Τα πρόσωπα που συνταξιοδοτούνται συγχρόνως από 
το Δημόσιο και οποιοδήποτε ασφαλιστικό οργανισμό αρ¬ 
μοδιότητας Υπουργείου Εργασίας και Κ.Α. δικαιούνται 
του επιδόματος αεροθεραπείας μόνο από τον ασφαλιστι¬ 
κό οργανισμό. 

6. Η καταβολή του επιδόματος αεροθεραπείας θα αρχί¬ 
σει από τη δημοσίευση της απόφασης αυτής από την 
Εφημερίδα της Κυβερνήσεως και θα διαρκέσει μέχρι 6 
μήνες. 

Όσοι καταστούν συνταξιούχοι, των οποίων όμως η 
έναρξη συνταξιοδότησης ανατρέχει στο χρονικό διάστη¬ 
μα πριν από την 31η Αυγούστου 2000 δικαιούνται επιδό¬ 


ματος αεροθεραπείας του οποίου η καταβολή θα γίνει μέ¬ 
σα σε προθεσμία τριάντα (30) ημερών, από της κοινοποι- 
ήσεως της σχετικής απόφασης συνταξιοδότησής τους. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2000 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΔΡΥΣ ΝΙΚΟΣ ΦΑΡΜΑΚΗΣ 

-Φ- 

Αριθ. 40133 (3) 

Τροποποίηση της 40076/99 απόφασης «κριτήρια επιλο¬ 
γής μαθητών, για εισαγωγή στα ΤΕΕ Μαθητείας Α' κύ¬ 
κλου του Ο.Α.Ε.Δ.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεωςτου Οργανισμού Απασχολή- 
σεως Εργατικού Δυναμικού», (ΦΕΚ112/Α/69) και του Β.Δ. 
405/71 «περί οργανώσεως, συγκροτήσεως και λειτουρ¬ 
γίας των Υπηρεσιών του Ο.Α.Ε.Δ.», (ΦΕΚ123/Α/71). 

2) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», (ΦΕΚ 163/Α/16.6.89) και του Ν.Δ. 375/95 
«μεταφορά της Γ ενικής Γ ραμματείας Κοινωνικών Ασφα¬ 
λίσεων στο Υπουργείο Εργασίας», (Φ.Ε.Κ. 201/Α/14.9.95). 

3) Τις διατάξεις του άρθρου 26 του Ν. 2434/1996, «Μέ¬ 
τρα πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις», (Φ.Ε.Κ. 
188/Α/20.8.96). 

4) Τις διατάξεις του άρθρου 16 του Ν. 2643/98, (ΦΕΚ 
220/Α/28.9.1998) «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», το οποίο 
αντικατέστησε την παρ. 2 του άρθρου 3 του Ν. 
2336/1995» Ρύθμιση θεμάτων εποπτευομένων Οργανι¬ 
σμών του Υπουργείου Εργασίας και άλλες διατάξεις», 
(ΦΕΚ189/Α/12.9.95). 

5) Τις διατάξεις της παρ. 1 του άρθρου 6του Ν. 2640/98 
«Δευτεροβάθμια Τεχνική - Επαγγελματική Εκπαίδευση 
και άλλες διατάξεις», (ΦΕΚ 206/Α/3.9.1998). 

6) Την 40026/99 ΚΥΑ Υπ. Εθνικής Παιδείας και Θρη¬ 
σκευμάτων και Εργασίας και Κοιν. Ασφαλίσεων. «Μετα¬ 
τροπή των Σχολών Μαθητείας του Ο.Α.Ε.Δ. σε Τ.Ε.Ε. Μα¬ 
θητείας Α' κύκλου Ο.Α.Ε.Δ.», (ΦΕΚ 171/Β/99) και την 
40025/22.6.99 «ίδρυση Τεχνικών Επαγγελματικών Εκπαι¬ 
δευτηρίων (Τ.Ε.Ε.) Μαθητείας Α' κύκλου Ο.Α.Ε.Δ.», (ΦΕΚ 
1398/Β/99). 

7) Την 40076/9.7.99 απόφαση Υπουργού Εργασίας και 
Κοινωνικών Ασφαλίσεων, «Κριτήρια επιλογής μαθητών, 
για εισαγωγή στα Τ.Ε.Ε. Μαθητείας Α' Κύκλου ΟΑΕΔ», 
(ΦΕΚ 1503/Β/99). 

9) Τη σχετική πρόταση του Δ.Σ. του ΟΑΕΔ (απόφαση 
2078/33/25.7.2000 και έγγραφο Β120378/28.7.2000). 

10) Ότι από τις διατάξεις της απόφασης αυτής δεν προ- 
καλείται ουδεμία επί πλέον δαπάνη σε βάρος του προϋ¬ 
πολογισμού του Ο.Α.Ε.Δ., αποφασίζουμε: 

Τροποποιού με, εν μέρει, την παράγραφο Α' του άρθρου 
1 της 40076/99 απόφασης του Υπουργού Εργασίας και 
Κοινωνικών Ασφαλίσεων ως εξής: 

ΑΡΘΡΟ 1 
ΠΡΟΫΠΟΘΕΣΕΙΣ 

Δικαίωμα συμμετοχής έχουν οι νέοι και νέες, που είναι 
κάτοχοι τουλάχιστον Απολυτηρίου Γυμνασίου και ηλικίας 
15 έως 23 ετών, για όλες τις ειδικότητες. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-♦- 

Αριθ. 101274 (4) 

Τροποποίηση του Κανονισμού Εσωτερικής Υπηρεσίας 
του Διοικητικού Πρωτοδικείου Βόλου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17τουΝ. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παρά¬ 
γραφος 2 του άρθρου 17 του Ν. 1756/1988 εκ νέου με 
την παράγραφο 4του άρθρου 3του Ν. 2479/1997, β) του 
άρθρου 29Α του Ν. 1558/1985 (Α' 137) όπως προσετέ- 
θηκε με το άρθρο 27 του ν.2081/1992 (Α' 154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 (Α' 
38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού. 

3. Το 1540/3.7.2000 έγγραφο του Διοικητικού Πρωτοδι¬ 
κείου Βόλου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του ισχύοντος Κανονισμού Εσωτερικής 
Υπηρεσίας του Διοικητικού Πρωτοδικείου Βόλου, όπως 
διαμορφώθηκε με την υπ’ αριθ. 5/2000 απόφαση της Ολο¬ 
μέλειας του Δικαστηρίου αυτού η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΙΟΙΚΗΤΙΚΟΥ ΠΡ/ΚΕΙΟΥ ΒΟΛΟΥ 

Άρθρο 1 

1. Ο Κανονισμός αυτός βασίζεται στις διατάξεις του Ν. 
1756/1988 «Κώδικας Οργανισμού των Δικαστηρίων και 
Κατάστασης των Δικαστικών Λειτουργών», ΦΕΚ 35 Α', 
όπως αντικαταστάθηκε με τις διατάξειςτου Ν. 1868/1989 
ΦΕΚ 230 Α' και ρυθμίζει τα θέματα που αναφέρονται στο 
Νόμο αυτό. 

2. Ενόψει του αριθμού των προβλεπομένων οργανικών 
θέσεων των δικαστικών λειτουργών, όπως διαμορφώθη¬ 
καν με το Π.Δ. 230/1997 (2 Πρόεδροι Πρωτοδικών Δ.Δ. και 
6 Πρωτόδικες - Πάρεδροι Δ.Δ.), το Δικαστήριο θα λει¬ 
τουργεί σε δύο (2) τμήματα. Κάθε τμήμα συνεδριάσεων 
μπορεί να δικάζει οποιαδήποτε υπόθεση που έχει εισα- 
χθεί σ’ αυτό και υπάγεται στην αρμοδιότητα του Δικαστη¬ 
ρίου. Παραπομπή από ένα τμήμα σε άλλο λόγω αρμοδιό¬ 
τητας δεν επιτρέπεται. Όλα τα τμήματα είναι αρμόδια να 
κρίνουν επί αιτήσεως αναστολής κατά τις διατάξεις του 
Κώδικα Διοικητικής Δικονομίας. 

3. Αν οι ανάγκες της υπηρεσίας το επιβάλλουν, είναι δυ¬ 


νατόν το Δικαστήριο να λειτουργήσει σε ένα (1) τμήμα, 
στο οποίο θα τοποθετηθεί και δεύτερος Πρόεδρος. 

Άρθρο 2 

Α. Το Διοικητικό Πρωτοδικείο Βόλου, συγκροτείται σε 
Ολομέλεια για τη ρύθμιση των θεμάτων που προβλέπο- 
νται από το άρθρο 14 του πιο πάνω Ν. 1756/1988, όπως 
αντικαταστάθηκε από το άρθρο 3 παρ. 5του Ν. 1868/1989 
και όπου αλλού ορίζονται από το Νόμο αυτό. 

Β. Η γραμματεία του Διοικητικού Πρωτοδικείου Βόλου 
αποτελεί Διεύθυνση, σε ένα αυτοτελές τμήμα, το τμήμα 
γραμματείας τριμελούς και μονομελούς σύνθεσης του 
Δικαστηρίου, καθαρογραφής των σχετικών αποφάσεων 
και επίδοσης αυτών ως και των λοιπών εγγράφων. 

Άρθρο 3 

ΤΜΗΜΑΤΑ ΣΥΝΕΔΡΙΑΣΕΩΝ 

Το Διοικητικό Πρωτοδικείο Βόλου με κριτήριο τις αρ- 
μοδιότητές του διαιρείται σε δύο (2) τμήματα Τριμελούς 
και Μονομελούς Συγκρότησης. Για το καθένα από τα 
τμήματα αυτά τηρούνται χωριστά βιβλία προσφυγών, 
δημοσιευομένων αποφάσεων, ασκουμένων ενδίκων μέ¬ 
σων, πινάκια συζητουμένων υποθέσεων κ.λ.π. Επειδή το 
Δικαστήριο αυτό δεν έχει δική του αίθουσα συνεδριάσε¬ 
ων, η δημόσια συζήτηση των εκδικαζομένων υποθέσεων 
και η δημοσίευση των αποφάσεων γίνεται στην αίθουσα 
συνεδριάσεων των πολιτικών δικαστηρίων ώρα 5 μ.μ. κά¬ 
θε Πέμπτη με τριμελή σύνθεση του Δικαστηρίου κάθε 
Τρίτη με μονομελή σύνθεση, σύμφωνα με την 
35983/17.5.1982 απόφαση του Υπουργού Δικαιοσύνης, 
όπως ειδικότερα ορίζεται από το άρθρο 18 του Ν. 
1756/1988. 

Άρθρο 4 

ΓΡΑΜΜΑΤΕΙΑ ΤΟΥ ΔΙΚΑΣΤΗΡΙΟΥ 

Οι λοιπές υπηρεσίες της γραμματείας του Δικαστηρίου 
έχουν την εξής διάρθρωση: 

Α. ΔΙΕΥΘΥΝΣΗ ΤΩΝ ΥΠΗΡΕΣΙΩΝ ΤΗΣ ΓΡΑΜΜΑΤΕΙΑΣ 

Ο Γραμματέας του Δικαστηρίου διευθύνει τις υπηρε¬ 
σίες της Γραμματείας και δίνει τις αναγκαίες οδηγίες στο 
προσωπικό της και όλα τα καθήκοντα που ορίζονται στο 
άρθρο 10 του Ν. 1756/1988, όπως αντικαταστάθηκε από 
το άρθρο 2 του Ν. 1868/1989. 

Β. ΤΜΗΜΑ ΓΡΑΜΜΑΤΕΙΑΣ ΕΔΡΑΣ (ΤΡΙΜΕΛΟΥΣ - ΜΟ¬ 
ΝΟΜΕΛΟΥΣ) 

Στην αρμοδιότητα του τμήματος αυτού υπάγονται οι 
υπάλληλοι που εκτελούν καθήκοντα γραμματέα της 
έδρας, οι οποίοι, με την ιδιότητά τους αυτή συμμετέχουν 
στη σύνθεση των Διοικητικών Δικαστηρίων. Στα καθήκο¬ 
ντα των οριζομένων σ’ αυτά υπαλλήλων περιλαμβάνεται 
η καταχώρηση των προσδιοριζομένων κάθε φύσης υπο¬ 
θέσεων στα πινάκια, η παραλαβή δικογράφων, υπομνη¬ 
μάτων κ.λ.π. που αφορούν στις υποθέσεις αυτές, ο 
προσδιορισμός υποθέσεων ανά δικάσιμο, η σύνταξη 
των κλήσεων, η σύνταξη και υπογραφή των πρακτικών 
συνεδριάσεων κ.λ.π., η τήρηση και ενημέρωση των προ¬ 
βλεπομένων βιβλίων (εισηγητών κ.λ.π.), η διόρθωση και 
υπογραφή των αποφάσεων και των αντιγράφων αυτών, 
η επίδοση των κλήσεων, η αλληλογραφία με άλλες υπη¬ 
ρεσίες, η σύνταξη και ανάρτηση του εκθέματος και κάθε 
άλλη ενέργεια αναγκαία για τη λειτουργία της υπηρε¬ 
σίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Άρθρο 5 

ΟΡΙΣΜΟΣ ΔΙΚΑΣΙΜΟΥ ΠΡΙΝ 
ΑΠΟ ΤΙΣ ΔΙΚΑΣΤΙΚΕΣ ΔΙΑΚΟΠΕΣ ΚΑΙ 
ΤΙΣ ΔΙΑΚΟΠΕΣ ΧΡΙΣΤΟΥΓΕΝΝΩΝ ΚΑΙ ΠΑΣΧΑ 

1. Ο προσδιορισμός των τρεχουσών υποθέσεων στα 
τμήματα διακοπών του Δικαστηρίου γίνεται μέχρι και την 
15η Ιουνίου κάθε δικαστικού έτους. 

2. Δεν προσδιορίζονται υποθέσεις στα τμήματα του Δι¬ 
καστηρίου κατά το χρονικό διάστημα από 20 Δεκεμβρίου 
κάθε έτους έως και 6 Ιανουάριου του επομένου έτους κα¬ 
θώς και τη Μεγάλη Εβδομάδα και την εβδομάδα της Δια- 
καινησίμου. Κατά τα χρονικά αυτά διαστήματα μπορεί να 
προσδιορίζονται μόνο κατεπείγουσες υποθέσεις όπως α) 
αναστολή εκτέλεσης διοικητικών πράξεων και δικαστικών 
αποφάσεων κατά τον Κώδικα Διοικητικής Δικονομίας, β) 
προσωρινή επιδίκαση απαίτησης (άρθρα 211 επ. Δ.Δ.) και 
γ) διαφορές που αναφύονται κατά την είσπραξη των δη¬ 
μοσίων εσόδων (Κ.Ε.Δ.Ε.). 

Άρθρο 6 

ΑΡΙΘΜΟΣ Ε«ΔΙΚΑΖΟΜΕΝΩΝ 
ΚΑΤΑ ΔΙΚΑΣΙΜΩΝ ΥΠΟΘΕΣΕΩΝ 

1. Οι δικαστές θα διεκπεραιώνουν κατ’ ανώτατο όριο - 
με την επιφύλαξη της διατάξεων του άρθρου 15 (παρ. 7 
στοιχ. δδ') του Ν. 1756/1988, όπως αντικαταστάθηκε με 
το άρθρο 2 του Ν. 2172/1993 - οι πρωτόδικες 200 υποθέ¬ 
σεις και πάρεδροι κατά το πρώτο εξάμηνο της δοκιμαστι¬ 
κής τους υπηρεσίας 100 υποθέσεις, προκειμένου να εξα- 
σφαλισθεί η εύρυθμη λειτουργία του Δικαστηρίου, καθώς 
και το κύρος και η υπηρεσιακή και προσωπική υπόσταση 
των δικαστών. 

2. Με πράξη του Προέδρου που διευθύνει το Δικαστή¬ 
ριο μπορούν να εισάγονται στα τμήματα τριμελούς συν- 
θέσεως προς εκδίκαση εφέσεις κατά αποφάσεων του Δι¬ 
καστηρίου υπό μονομελή σύνθεση, ανεξαρτήτως του 
τμήματος που εξέδωσε την προσβαλλόμενη απόφαση. 

Άρθρο 7 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ ΤΟΥ ΔΙΚΑΣΤΗΡΙΟΥ 

Η Ολομέλεια του Δικαστηρίου συγκαλείται με πράξη 
του Προέδρου. Στην πράξη αυτή ορίζονται ο τόπος και ο 
χρόνος της συνεδρίασης και τα θέματα με τα οποία θα 
ασχοληθεί η Ολομέλεια ενώ όπου είναι αναγαίο ορίζεται 
και ο δικαστής που θα εισηγηθεί για τα θέματα αυτά. Η 
πράξη αυτή γνωστοποιείται σε κάθε δικαστή, από τη 
γραμματεία του Δικαστηρίου οκτώ (8) τουλάχιστον ημέ¬ 
ρες πριν από την ημέρα της συνεδρίασης της Ολομέλει¬ 
ας. 

Άρθρο 8 

ΣΥΓΚΛΗΣΗ ΤΗΣ ΟΛΟΜΕΛΕΙΑΣ 
ΜΕ ΑΙΤΗΣΗ ΤΩΝ ΜΕΛΩΝ ΤΗΣ 

1. Η Ολομέλεια συγκαλείται υποχρεωτικώς από τον 
Πρόεδρο του Δικαστηρίου σύμφωνα με το άρθρο Μπαρ. 
8 του Ν. 1756/1988, όπως αντικαταστάθηκε με το άρθρο 
3 παρ. 3 του Ν. 1868/1989 και όταν αυτό ζητηθεί με γρα¬ 
πτή αίτηση από το 1/3 τουλάχιστον των μελών που υπη¬ 
ρετούν στο Δικαστήριο. 

2. Στην αίτηση αυτή εκτός από τα ονοματεπώνυμα και 
τις υπογραφές των μελών που ζητούν τη σύγκληση της 
Ολομέλειας αναφέρονται και τα θέματα με τα οποία θα 
ασχοληθεί η Ολομέλεια. 


3. Ο Πρόεδρος με πράξη του συγκαλεί την Ολομέλεια 
μέσα σε δεκαπέντε (15) το πολύ ημέρες απάτην υποβολή 
σ’ αυτόν της αίτησης και ορίζει δύο το πολύ δικαστές για 
να εισηγηθούν σχετικά με τα προτεινόμενα θέματα. 

4. Κατά τα λοιπά εφαρμόζονται όσα ορίζονται στην παρ. 
2 του προηγούμενου άρθρου. 

Άρθρο 9 

ΓΝΩΜΟΔΟΤΗΣΗ ΤΗΣ ΟΛΟΜΕΛΕΙΑΣ 
ΓΙΑ ΤΑ ΤΜΗΜΑΤΑ ΔΙΑΚΟΠΩΝ 

1. Το μήνα Απρίλιο κάθε δικαστικού έτους η Ολομέλεια 
του Δικαστηρίου γνωμοδοτεί: α) για τα τμήματα των δια- 
κοπώντου Δικαστηρίου, β) για τους δικαστές που θα υπη¬ 
ρετήσουν στα τμήματα αυτά και γ) για το είδος και τον 
αριθμό των υποθέσεων που θα εκδικάζονται κατά το χρο¬ 
νικό αυτό διάστημα λαμβάνοντας υπόψη όσα ορίζονται ει¬ 
δικότερα στο άρθρο 32 παρ. 1 εδαφ. α'-ε'του κώδικα Ορ¬ 
γανισμού Δικαστηρίων. 

2. Η γνωμοδότηση αυτή υποβάλλεται στον Υπουργό της 
Δικαιοσύνης το αργότερο μέσα στο πρώτο δεκαήμερο 
του Ιουνίου για να εκδοθεί η απόφαση που προβλέπεται 
από το άρθρο 27 παρ. 3 του παραπάνω Κώδικα. 

Άρθρο 10 

Στις συνεδριάσεις της Ολομέλειας παρίσταται και ο 
Γραμματέας του Δικαστηρίου εκτός αν ο Νόμος ορίζει 
διαφορετικά (άρθρο 10 παρ. 3 εδ. β' του Ν. 1756/1988, 
όπως αντικαταστάθηκε με το άρθρο 2 του Ν. 1868/1989) 
ο οποίος τηρεί πρακτικά με δική του ευθύνη και ευθύνη 
του Προέδρου του Δικαστηρίου που διευθύνει τις εργα¬ 
σίες της Ολομέλειας. 

Άρθρο 11 

Οι αποφάσεις της Ολομέλειας καθώς και τα σχετικά 
πρακτικά υπογράφονται από τον Πρόεδρο του δικαστη¬ 
ρίου, που διευθύνει την συζήτηση και από το γραμματέα. 
Ο κανονισμός όμως της εσωτερικής υπηρεσίας και κάθε 
τροποποίηση αυτού υπογράφεται από όλα τα μέλη του δι¬ 
καστηρίου, που παρέστησαν κατά τη σχετική συζήτηση 
και το γραμματέα. 

Κατόπιν, ο Πρόεδρος κήρυξε το πέρας της συζήτησης 
και τη λήξη των εργασιών της Ολομέλειας. 

Βόλος, 15 Ιουνίου 2000 
Η Πρόεδρος 

που διευθύνει το Δικαστήριο Η Γ ραμματέας 

ΕΙΡΗΝΗ ΤΣΑΛΑΤΣΑΝΗ ΕΥΑΓΓΕΛΙΑ ΠΑΠΑΔΟΠΟΥΛΟΥ 

Τα Μέλη 

1. Ελένη Τσολακούδη, Πρόεδρος Πρωτ/κών 

2. Σαββοπούλου Αν., Πρωτόδικης 

3. Μπράμη Ευαγγελή, Πρωτόδικης 

4. Κεφαλά Πολυξένη, Πρωτόδικης 

5. Δανιάς Παναγ., Πρωτόδικης 

6. Δραζιώτη Μαρία, Πρωτόδικης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 

Αριθ. 24263 (5) 

Προσαρμογή της συστατικής πράξης της Δημοτικής Επι¬ 
χείρησης Φωταερίου Αθηνών (Δ.Ε.Φ.Α.) στις διατάξεις 
«του Δημοτικού & Κοινοτικού Κώδικα» (Π.Δ. 410/95). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την 4384/9.3.2000 απόφαση της Υπουργού Εσωτερι¬ 
κών Δημοσίας Διοίκησης και Αποκέντρωσης που δημοσι¬ 
εύτηκε στο Φ.Ε.Κ. 386/Β/24.3.2000 

2) Τις διατάξεις των άρθρων 277 έως 284 του Π.Δ./τος 
410/95 (Φ.Ε.Κ. Α'231) 

3) Την 25027/84 απόφαση του Υπουργού Εσωτερικών 
που δημοσιεύτηκε στο Φ.Ε.Κ. 244/19.4.84τ. Β' 

4) Τις παρ. 22, 23 και 24 του άρθρου 11 του Ν. 2503/97 
9 (ΦΕΚ107/30.5.97 τΑ'). 

5) Την 922/2000 απόφαση του Δημοτικού Συμβουλίου 
του Δήμου Αθηναίων για προσαρμογή της συστατικής 
πράξης της Δημοτικής Επιχείρησης Φωταερίου Αθηνών 
(Δ.Ε.Φ.Α.) στις διατάξεις του Π.Δ. 410/95 (ΔΚΚ), αποφα¬ 
σίζουμε: 

1. ΣΥΣΤΑΣΗ 

Συστήνουμε στο Δήμο Αθηναίων Νομού Αττικής αμιγή 
δημοτική επιχείρηση με την επωνυμία «ΤΕΧΝΟΠΟΛΙΣ - 
ΔΗΜΟΤΙΚΗ ΕΠΙΧΕΙΡΗΣΗ ΠΡΟΣΤΑΣΙΑΣ & ΑΝΑΔΕΙΞΗΣ 
ΒΙΟΜΗΧΑΝΙΚΟΥ - ΑΡΧΑΙΟΛΟΓΙΚΟΥ .ΠΑΡΚΟΥ ΑΘΗΝΩΝ 
«ΓΚΑΖΙ» (ΠΡΩΗΝ Δ.Ε.Φ.Α.)» 

Η οποία αποτελεί Νομικό Πρόσωπο Ιδιωτικού Δικαίου 
και διέπεται από τις διατάξεις των άρθρων 277 έως 284 
του Π.Δ. 410/95 (Δ.Κ.Κ.) 

2. ΣΚΟΠΟΣ 

Σκοπός της επιχείρησης είναι η πραγματοποίηση εσό¬ 
δων από την εκμετάλλευση και αξιοποίηση της κινητής και 
ακίνητης περιουσίας της ΔΗΜΟΤΙΚΗΣ ΕΠΙΧΕΙΡΗΣΕΩΣ 
ΦΩΤΑΕΡΙΟΥ ΑΘΗΝΩΝ σύμφωνα και με τα οριζόμενα 
στην ΥΠ.ΠΟ/ΔΙΑΑΠ/Γ/2703/44317/ (ΦΕΚ817/Β/89) και τα 
οποία θα διατίθενται για την προστασία και ανάδειξη του 
Βιομηχανικού και Αρχαιολογικού Πάρκου Αθηνών με 
απώτερο σκοπό την συνεισφορά της στην τεχνολογική 
και πολιτιστική ανάπτυξη της πόλεως των Αθηνών. 

3. ΔΙΑΡΚΕΙΑ 

Η διάρκεια της Επιχείρησης ορίζεται σε πενήντα (50) 
χρόνια. 

Αρχίζει από τη δημοσίευση της απόφασης του Γενικού 
Γραμματέα της Περιφέρειας Αττικής περί προσαρμογής 
της στις διατάξειςτου Π.Δ. 410/95 (Δ.Κ.Κ.) στην Εφημερί¬ 
δα της Κυβερνήσεως και λήγει την αντίστοιχη μετά πενή¬ 
ντα (50) χρόνια ημερομηνία με απόφαση του Δημοτικού 
Συμβουλίου. Η διάρκειάτηςδύναταιναπαρατείνεταιπριν 
από τη λήξη της. 

4. ΕΔΡΑ 

Έδρα της Επιχείρησης ορίζεται ο Δήμος Αθηναίων Ν. 
Αττικής και γραφεία επί της οδού Πειραιώς 100. 

5. ΔΙΟΙΚΗΣΗ 

Η επιχείρηση διοικείται από ενδεκαμελές (11) Διοικητι¬ 
κό Συμβούλιο το οποίο ορίζεται μαζί με αναπληρωτές από 
το Δημοτικό Συμβούλιο. 

Από τα μέλη του Διοικητικού Συμβουλίου τρία (3) είναι 
αιρετοί εκπρόσωποι του Δήμου Αθηναίων εκ των οποίων 
το ένα προέρχεται από τη μειοψηφία, ένας (1) εκπρόσω¬ 
πος του Επιμελητηρίου Εικαστικών Τεχνών, επτά ,(7) δη¬ 
μότες ή κάτοικοι που έχουν πείρα ή γνώσεις σχετικές με 
το αντικείμενο της επιχείρησης και ένας (1) εκπρόσωπος 


των εργαζομένων στην επιχείρηση αν αυτή απασχολεί πε¬ 
ρισσότερους από είκοσι εργαζομένους με αντίστοιχη μεί¬ 
ωση ενός (1) δημοτών - κατοίκων. 

6. ΚΕΦΑΛΑΙΟ 

Το κεφάλαιο της επιχείρησης ανέρχεται σε δεκαπέντε 
εκατομμύρια εννιακόσιες ενενήντα δύο χιλιάδες εξακό¬ 
σιες πενήντα πέντε δραχμές (15.992.655) όπως προκύ¬ 
πτει από τον ισολογισμό της επιχείρησης των 31.12.1999. 

7. ΠΟΡΟΙ 

Οι Πόροι της Επιχείρησης : προέρχονται από την εκμε¬ 
τάλλευση των κεφαλαίων και της εν γένει περιουσίας της, 
από την ανάπτυξη εμπορικών δραστηριοτήτων της, από 
την συμμετοχή της σε άλλες επιχειρήσεις κερδοσκοπικού 
ή μη χαρακτήρα καθώς και από κάθε άλλη νόμιμη πρόσο¬ 
δο που μπορεί να αναπτυχθεί από Δημοτικές Επιχειρή¬ 
σεις. 

8. ΠΕΡΙΟΥΣΙΑ 

Η κινητή και ακίνητη περιουσία της Επιχειρήσεως θα 
συμπεριληφθεί στο κεφάλαιο μετά την κατά Νόμο αποτί¬ 
μηση της από της Επιτροπή του άρθρου 9 του Ν. 
2190/1920. 

9. ΔΙΑΛΥΣΗ - ΕΚΚΑΘΑΡΙΣΗ 

Η επιχείρηση διαλύεται: 

Α) με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Γ εν . 
Γ ραμματέα της Περιφέρειας Αττικής. 

Β) Όταν λήξει χωρίς να παραταθεί η διάρκεια της Επι¬ 
χείρησης και 

Γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές πού ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέχεται στο Δήμο. 

10. Η συγκρότηση, η λειτουργία και οι αρμοδιότητες 
των οργάνων διοίκησης η οργάνωση, η λειτουργία η δια¬ 
χείριση και η εποπτεία της Επιχείρησης διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ./τος 410/95 (Δ.Κ.Κ.) και την με αριθμό 
25027/9.4.84 απόφαση του Υπουργού Εσωτερικών που 
δημοσιεύτηκε στο ΦΕΚ244/19.4.1984τ.β’ 

11. ΕΙΔΙΚΗ ΔΙΑΤΑΞΗ 

Εκκρεμείς υποθέσεις του υπό την Επωνυμία «ΔΗΜΟΤΙ¬ 
ΚΗ ΕΠΙΧΕΙΡΗΣΗ ΦΩΤΑΕΡΙΟΥ ΑΘΗΝΩΝ» νομικούπροσώ- 
που, συνεχίζουν να διεκπεραιώνονται από το παρόν νομι¬ 
κό πρόσωπο, το οποίο αποτελεί συνέχεια και είναι καθο¬ 
λικός διάδοχος των απαιτήσεων και υποχρεώσεων της 
Δ.Ε.Φ.Α. 

12. ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Αθηναίων. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Αθήνα, 15 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΙΣΣΑΒΕΤ ΤΑΣΟΥΛΗ 

Αριθ. 348 (6) 

Μίσθωση έργου από το Περιφερειακό ταμείο Ανάπτυξης 
της Περιφέρειας Βορείου Αιγαίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ Β. ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 15παρ. ΙτουΝ. 1735/1987 «Προσλήψεις 
στο Δημόσιο Τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα και άλλες διατάξεις» (ΦΕΚ 
195 τ.Α'), όπως αντικαταστάθηκε με το άρθρο 6 του Ν. 
2527/1997 «τροποποίηση και συμπλήρωση διατάξεων 
του Ν. 2190/1994 και άλλες διατάξεις» (ΦΕΚ 206τ.Α'). 

β) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 τ.Α'), το οποίο προστέ¬ 
θηκε με το άρθρο 27 του Ν. 2081 /1992 (ΦΕΚ 154 τ.Α') και 
τροποποιήθηκε μετηνπαρ. 2 του αρ. 1 του Ν. 2469/1997 
(Α' 38). 

2. Τις διατάξεις του Ν. 2503/1997. 

3. Την αριθμ. 55/11.11.1998 ΠΥΣ, άρθρο 2, «Αναστολή 
διορισμών και προσλήψεων στο Δημόσιο Τομέα» (ΦΕΚ 
252/Α712.1.98). 

4. Την αριθμ. 122/13.6.00 απόφαση της Επιτροπής του 
άρθρου 2 παρ. 1 της αριθμ. 55/1998 ΠΥΣ (άρθρο 1, παρ. 
51, του Ν. 2412/1996). 

5. Το Ν. 2218/94 όπως τροποποιήθηκε με το Ν. 2307/95, 
άρθρο 12 και Ν. 2503/97, άρθρο 4, παρ. 3, περίσυστάσε- 
ως των Περιφερειακών Ταμείων. 

6. Την υπ’ αριθμ. 85/2000 γνωμοδότηση του Ν.Σ.Κ. 

7. Τον κανονισμό προσωπικού των Π.Τ.Α, όλης της χώ¬ 
ρας (ΦΕΚ 140/Β/98). 

8. Την υπ’ αριθμ. 10/99 απόφαση του Δ.Σ. του Π.Τ.Α. Βο¬ 
ρείου Αιγαίου. 

9. Το υπ’ αριθμ. 21432/13.7.00 έγγραφο του ΥΠΕΣΔΔΑ, 
αποφασίζουμε: 

1. Καθορίζουμε τον αριθμό των προσώπων που είναι 
απαραίτητα να τους ανατεθεί έργο με σύμβαση μίσθω¬ 
σης, σύμφωνα με τις ανωτέρω διατάξεις και το άρθρο 681 
επ. του Αστικού Κώδικα, σε ένα (1) άτομο με γνώσεις λο¬ 
γιστικής και εμπειρία στην λογιστική και διαχειριστική πα¬ 
ρακολούθηση των Π.Τ.Α.. 

2. Το έργο που του ανατίθεται αφορά στην λογιστική 
στήριξη και διαχειριστική υποστήριξη του Περιφερειακού 
Ταμείου Ανάπτυξης της Περιφέρειας Βορείου Αιγαίου, 
σύμφωνα με τον κανονισμό διαχείρισης των Π.Τ.Α. (ΦΕΚ 
78/8/98). 

3. Τόπος εκτέλεσης του έργου ορίζεται η έδρα του 
Π.Τ.Α. Βορείου Αιγαίου και η απασχόληση του αναδόχου 
του έργου θα γίνει υπό τις οδηγίες του Προέδρου του Δ.Σ. 
του Ταμείου, αλλά και των προβλεπομένων λοιπών διοι¬ 
κητικών του βαθμιδών, σύμφωνα με τους εγκεκριμένους 
κανονισμούς. 

4. Το χρονικό διάστημα που απαιτείται για την ολική πα¬ 
ράδοση του προηγούμενου έργου, και η οποία θα καθο¬ 
ρίζεται με τις ειδικές εντολές της Γενικής Γραμματέως 
της Περιφέρειας Βορείου Αιγαίου, ανέρχεται σε δώδεκα 
(12) μήνες μέσα στα έτη 2000 και 2001. 

5. Η δαπάνη για την ανάθεση των ανωτέρω έργων ορί¬ 
ζεται στο ποσό των 2.400.000 δρχ. και θα καταβάλλεται 
τμηματικά ανά μήνα ανάλογα με την πρόοδο του έργου, 
με μέριμνα των Υπηρεσιώντου Π.Τ.Α. Βορείου Αιγαίου με¬ 
τά από σχετική διαπίστωση και θα βαρύνει τις πιστώσεις 


του προϋπολογισμού του ανωτέρω Νομικού Προσώπου, 
κωδ. προϋπολογισμού 61.00.10 «αμοιβές λογιστών» 

6. Το έργο αυτό αφορά επί μέρους εργασίες που λόγω 
της ειδικής φύσης τους δεν ανάγεται στον κύκλο των συ¬ 
νήθων καθηκόντων των υπηρεσιών του Π.Τ.Α., και είναι 
προφανές ότι το αντικείμενο των εργασιών της μίσθωσης 
του έργου δεν καλύπτει πάγιες ανάγκες και δεν υποκρύ¬ 
πτει εξαρτημένη εργασία, ενώ δεν είναι δυνατόν η εργα¬ 
σία αυτή να διεκπεραιωθεί από το προσωπικό που υπηρε¬ 
τεί στο Π.Τ.Α, της Περιφέρειας Βορείου Αιγαίου. 

7. Λοιποί όροι και προϋποθέσεις θα καθορισθούν σε 
σύμβαση έργου με τον/την ανάδοχο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Αυγούστου 2000 

Η Γ ενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 1001 (7) 

Ρυθμίσεις κυνηγίου στο Νομό Λέσβου 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ Β. ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 ΝΔ 86/69 που 
προστέθηκε με το άρθρο 7 παρ. 3 του Ν 177/75 «περί αντι- 
καταστάσεως και συμπληρώσεως διατάξεως τινών του 
Νομοθετικού Διατάγματος 86/69 περί δασικού κώδικα». 

2. Τις διατάξεις της αριθ. 414985/29-11-1985 (ΦΕΚ 
757/Β/18-12-1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/22-3-1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ90/Α/15-6-1994) 
«Ίδρυση Νομαρχιακής αυτοδιοίκησης τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/16-9- 
1994) «Συμπλήρωση διατάξεων για την Νομαρχιακή αυ¬ 
τοδιοίκηση και άλλες διατάξεις». 

6. Το άρθρο 29 Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081/1992 (ΦΕΚ 154/ Α/10-9-1992). 

7. Τις διατάξεις του Ν. 2503/1997 (ΦΕΚ 107/Α/30-5- 
1997) «Διοίκηση, οργάνωση, στελέχωση της περιφέρει¬ 
ας, ρύθμιση θεμάτων για τοπική αυτοδιοίκηση και άλλες 
διατάξεις». 

8. Την αριθμ. 1012/12-8-1999 απόφασή μας με την 
οποία ρυθμίζεται ο χρόνος Θήρας της πέρδικας στο Νομό 
Λέσβου για τις κυνηγετικές περιόδους 1999-2000 και 
2000 - 2001 . 

9. Την αριθμ. 2543/7-8-2000 εισήγηση της Διεύθυνσης 
Δασών Λέσβου σε συνδυασμό με την σκοπιμότητα απα¬ 
γόρευσης του κυνηγίου για την προστασία, ανάπτυξη και 
εκμετάλλευση του θηραματικού πλούτου και της άγριας 
πανίδας της χώρας, αποφασίζουμε: 

Τροποποιούμε και συμπληρώνουμε την αριθμ. 1012/12- 
8-1999 απόφασή μας όσον αφορά την κυνηγετική περίο¬ 
δο 2000-2001 στο Νομό Λέσβου ως εξής: 

Α. ΓΙΑ ΤΗΝ ΝΗΣΟ ΛΕΣΒΟΥ επιτρέπεται το κυνήγι της 
πέρδικας κατά το χρονικό διάστημα από 15/9/2000 έως 
και 31/10/2000 μόνο κάθε Κυριακή και μέχρι τέσσερις (4) 
πέρδικες ανά κυνηγό. 

Β. ΓΙΑ ΤΙΣ ΝΗΣΟΥΣ ΛΗΜΝΟ ΚΑΙ ΑΓ. ΕΥΣΤΡΑΤΙΟ: 

1) Καθορίζουμε την διάρκεια της κυνηγετικής περιόδου 
για το κυνηγετικό χρόνο 2000-2001 από 15 Σεπτεμβρίου 
2000 μέχρι 28 Φεβρουάριου 2001. 

2) Το κυνήγι της πέρδικας επιτρέπεται κατά το χρονικό 
διάστημα από 1/10/2000 έως και 30/11/2000 μόνο κάθε 
Κυριακή και μέχρι τέσσερις (4) πέρδικες ανά κυνηγό. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ105/Α/1975) και να 
ισχύσει για το κυνηγετικό χρόνο 2000-2001. 

Μυτιλήνη, 7 Αυγούστου 2000 

Η Γενική Γραμματέας Περιφέρειας κ.α.α. 

Ο Γενικός Διευθυντής 
ΠΑΝ. ΣΕΡΑΪΔΗΣ 

-♦- 

Αριθ. 6091 (8) 

Καθορισμός ημερών εκτός έδρας των υπαλλήλων του 

Δήμου Φιλώτα Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 
όπως συμπληρώθηκαν με την παρ. 6 του άρθρου 25 του 
Ν. 2738/99. 

2. Το αριθμ. 2/54865/0022/20-7-99 έγγραφο του Υπουρ¬ 
γείου Οικονομικών. 

3. Το αριθμ. 3585/25-7-2000 έγγραφο του Δήμου Φιλώ- 
τα, αποφασίζουμε: 

Καθορίζουμε τον αριθμό των επιτρεπόμενων κατά 
υπάλληλο ημερών εκτός έδρας όλων των υπαλλήλων του 
Δήμου Φιλώτα, ανεξάρτητα από κλάδο, κατηγορία και ει¬ 
δικότητα που ανήκουν, σε 48 κατ’ έτος και 4 κατά μήνα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού του Δήμου Φιλώτα, το 
ύψος της οποίας δεν μπορεί να προσδιορισθεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 Αυγούστου 2000 

Ο Αν/τής Γ ενικού Γ ραμματέα Περιφέρειας 
ΧΡΗΣΤΟΣ ΝΑΤΟΣ 
-♦- 

Αριθ. 3002 (9) 

Μεταβίβαση δικαιώματος υπογραφής «Με εντολή Γενι¬ 
κού Γ ραμματέα» στον Προϊστάμενο της Δ/νσης Αυτο¬ 
διοίκησης και Αποκέντρωσης και στους Προϊσταμέ¬ 
νους των Δ/νσεων Τοπικής Αυτοδιοίκησης και Διοίκη¬ 
σης Περιφ. Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

Του άρθρου 1 παρ 2 του Ν. 2503/97 «Διοίκηση, Οργά¬ 


νωση, Στελέχωσητης Περιφέρειας - Ρύθμιση θεμάτωνγια 
την Τοπική Αυτοδιοίκηση και άλλες διατάξεις». 

Του άρθρου 4 παρ. 6 Ν.2647/1998 «Μεταβίβαση αρμο¬ 
διοτήτων στις Περιφέρειες & την Αυτοδιοίκηση και άλλες 
διατάξεις». 

2. Την αριθμ. 3001/8.8.2000 απόφασή μας. 

3. Την ανάγκη παροχής εξουσιοδότησης υπογραφής, 
για την αποτελεσματικότερη άσκηση αρμοδιοτήτων της 
Περιφέρειας, με σκοπό την ταχύτερη διεκπεραίωση των 
υποθέσεων και την αμεσότερη εξυπηρέτηση των πολι¬ 
τών, αποφασίζουμε: 

Μεταβιβάζουμε στον Προϊστάμενο της Δ/νσης Αυτοδι¬ 
οίκησης & Αποκέντρωσης & στους Προϊσταμένους των 
Δ/νσεων Τοπικής Αυτοδιοίκησης & Διοίκησης το δικαίωμα 
να υπογράφουν «Με εντολή Γενικού Γραμματέα» για τα 
θέματα που αφορούν την εκμίσθωση, τη διαχείριση δη¬ 
μόσιων λατομείων μαρμάρων, βιομηχανικών υλικών και 
αδρανών υλικών. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού της Περιφέρειας. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Λαμία 8 Αυγούστου 2000 

Ο Γενικός Γραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

-♦- 

Αριθ. 11009 (10) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στην Ν.Α. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ 3 του Ν. 2685/99 «Πε¬ 
ρί καλύψεως δαπανών μετακινουμένων υπαλλήλων 
κ.λ.π.», όπως συμπληρώθηκε με το άρθρο 25 παρ. 6 του 
Ν. 2738/99 «Περί συλλογικών Διαπραγματεύσεων στη Δη¬ 
μόσια Διοίκηση κ.λ.π.». 

2. Την αρ. 575/21.2.2000 απόφασή μας με την οποία κα¬ 
θορίζεται για το 2000 και εφεξής το ανώτατο όριο επιτρε- 
πομένων ημερών κίνησης εκτός έδρας υπαλλήλων υπη¬ 
ρετούντων στις Νομαρχιακές Αυτοδιοικήσεις. 

3. Την ανάγκη υλοποίησης κατά το έτος 2000, των προ¬ 
γραμμάτων και ελέγχωντου Υπουργείου Γεωργίας και δε¬ 
δομένου ότι οι υπάλληλοι της Ν.Α. Εύβοιας, κλάδου ΠΈ. 
Κτηνιατρικού εξάντλησαν το όριο των 120 ημερών. 

4. Το αριθ. 1822/25.7.2000 έγγραφο της Ν.Α. Εύβοιας - 
Γ ραφείο Νομάρχη, αποφασίζουμε: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών εκτός έδρας για το έτος 2000, στους 
υπαλλήλους της Ν.Α. Εύβοιας κλάδου ΠΈ. Κτηνιατρικού 
κατά 60 ημέρες για την υλοποίηση των προγραμμάτων 
και ελέγχων του Υπουργείου Γ εωργίας. 

Η πρόσθετη δαπάνη θα βαρύνει τον Προϋπολογισμό 
της Ν.Α. Εύβοιας. 

Η απόφαση αυτή να δημοσιευθέι στην Εφημερίδα της 
Κυβερνήσεως. 

Λαμία 4 Αυγούστου 2000 

Ο Γενικός Γ ραμματέας Περιφέρειας 
ΒΑΣΙΛΕΙΟΣ ΕΞΑΡΧΟΣ 

Αριθ. 8045 (11) 

Υπερωριακή εργασία υπαλλήλων Ν.Α. Ηλείας 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης» 

2. Τις διατάξεις του άρθρου Πρώτου, άρθρο 29 εδαφ. β' 
του Ν.2683/1999 (ΦΕΚ 19/9-2- 1999, τ.Α') «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και άλλες διατάξεις» 

3. Τις διατάξεις του άρθρου 15 του Ν.2592/1998(ΦΕΚ 
57/18-3-1998, τ.Α'), όπως τροποποιήθηκαν από τις διατά- 
ξειςτου άρθρου 25 άρθρο 35 εδαφ. 7του Ν.2738/95 (ΦΕΚ 
180/9-9-1999, τ.Α') «Συλλογικές διαπραγματεύσεις στη 
Δημόσια Διοίκηση, κ.λπ.». 

4. Τον Οργανισμό της Νομαρχιακής Αυτοδιοίκησης 
Ηλείας. 

5. Το γεγονός ότι οι υπηρεσίες του Γραφείου Νομάρχη 
λειτουργούν σε 12 ωρη βάση, όλες τις ημέρες του έτους, 
Κυριακές, εξαιρέσιμες και νυχτερινές ώρες που παραμέ¬ 
νει ανοικτό στη διάθεση και εξυπηρέτηση του πολίτη. 

6. Το γεγονός ότι για την αντιμετώπιση εκτάκτων ανα¬ 
γκών (πλημμύρες, πυρκαγιές, χιονοπτώσεις κ.τ.λ.) απα¬ 
σχολούνται τεχνικοί υπάλληλοι, οδηγοί, χειριστές μηχα¬ 
νημάτων, καθώς και οι υπάλληλοι του τμήματος Π.Σ.Ε.Α., 
πέραν του ωραρίου σε 24 ωρη βάση και με εργασία σε νυ¬ 
χτερινές ώρες, ημέρες αργίας, και Κυριακές. 

7. Το γεγονός ότι, για την αντιμετώπιση εκκαθαρίσεων 
αρχείων, μηχανοργάνωσης, ποιοτικού και ποσοτικού 
ελέγχου εισαγομένων, εξαγομένων, αποσυρόμενων η 
διακινούμενων στις χώρες της Ε.Ε., γεωργικών προϊό¬ 
ντων, ελέγχου τιμών καυσίμων και ποιότητος προϊόντων, 
αναθεώρησης εκλογικών καταλόγων, ελέγχου σφαγείων, 


διενέργειας κτηνιατρικών επιθεωρήσεων σε βιοτεχνίες - 
βιομηχανίες - κρεοπωλεία, εποπτεία και συντήρηση δη¬ 
μοσίων υποδομών και δικτύων, γραμματειακής υποστήρι¬ 
ξης Νομαρχιακού Συμβουλίου και Νομαρχιακής Επιτρο¬ 
πής κ.λ.π. εργασιών της Νομαρχιακής Αυτοδιοίκησης 
Ηλείας θα απασχοληθούν υπάλληλοι πέραν από το κανο¬ 
νικό ωράριό τους τις απογευματινές ώρες από 15.00 έως 
22.00 τις εργάσιμες ημέρες. 

8. Το γεγονός ότι έχει προβλεφθεί στον προϋπολογισμό 
της Ν.Α. Ηλείας η σχετική απαιτούμενη δαπάνη, αποφα¬ 
σίζουμε: 

1. Εγκρίνουμε για το χρονικό διάστημα από 1-7-2000 μέ¬ 
χρι 31-12-2000, την υπερωριακή απασχόληση μέχρι τρια- 
κοσίων πενήντα (350) υπαλλήλων της Νομαρχιακής Αυ¬ 
τοδιοίκησης Ηλείας, και για σύνολο 33.500 ωρών. 

2. Η ονομαστική κατανομή και η κατανομή κατ’είδος ερ¬ 
γασίας (απογευματινής, νυκτερινής, εξαιρέσιμων και Κυ¬ 
ριακών) των ανωτέρων ωρών θα γίνει με νεώτερη απόφα¬ 
σή μας. 

3. Στο σύνολο των ωρών, συμπεριλαμβάνονται και οι 
ώρες των υπαλλήλων που υπηρετούν με σχέση εργασίας 
Ιδιωτικού δικαίου Αορίστου Χρόνου και για τους οποίους 
θα υπάρξει έγκριση των νομίμων ωρών υπερωριακής 
απασχόλησης μέχρι α) 120 ώρες το έτος για το υπαλληλι¬ 
κό προσωπικό και β) 15 ώρες το εξάμηνο για το εργατοτε- 
χνικό προσωπικό από την Επιθεώρηση Εργασίας (νυν 
Σ.Ε.Π.Ε.). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πύργος, 1 Αυγούστου 2000 
Ο Νομάρχης 

ΠΑΝΑΓΙΩΤΗΣ ΔΗΜΗΤΡΟΥΛΟΠΟΥΛΟΣ 

